Tuichawng bial-a Ajasora Polling Station-ah mipui ten tluang takin Vote an thlak zo ta
By Zonuna Kawlni - December 05, 2018
Vote thlakna khawl hman laklawh laia a \hatloh avanga Vote thlak \ha tura Election Commission of India in Vote thlak \ha tura a tihna, Lawngtlai District-a 36-Tuichawng (ST) Assembly Constituency hnuaia Ajasora Polling Station-ah nimin khan tlung taka vote thlak zawh niin Vote zaa 87.03 a tla.
November ni 28, 2018-a Mizoram MLA Inthlanpui 2018 buatsaiha vote thlak zawh hman a nih loh avanga Election Commission of India (ECI)-in a thara Vote thlakna buatsaih leh tura a tihna, Lawngtlai District chhunga 36-Tuichawng (ST) Assembly Constituency hnuaia Polling Station pakhat, 36/35-Ajasora PS-ah nimin khan tluang taka vote thlak zawh a ni a. 36/35-Ajasora PS-ah hian vote nei mipa 543 leh hmeichhia 537, an vaiin mi 1080 an awm a. Nimin zing dar 7:00 a\ang khan vote thlak \an niin, harsatna awm lovin tluang taka vote thlak theih a ni a. A khar hun pangngai nimin tlai dar 4:00-ah vote thlak hi khar niin, vote 940 a tla a. Mipa 445 leh hmeichhia 495-in vote an thlak a, vote tla hi za zela chhutin 87.03 a tling phak a ni. He inthlanna a hman EVM leh VVPAT te chu nimin vek khan Ajasora a\ang hian Lawngtlai panpui nghal a ni a, Strong Room-ah dahlutin tun thla ni 11-a Vote chhiar dawnah phawrh leh a ni ang.
Heti hian Lawngtlai District chhunga Assembly Constituency pathuma Polling Station 161 awmah Voter 80221 an awm a. Heti hian vote 64,841 (81%) a tla ta a, mipa 32,582 leh hmeichhia 32,259 te'n vote an thlak a. Polling Station 59 awmna 36-Tuichawng (ST) Assembly Constituency-ah voter 30,584 awmin, vote 25,969 (85%) a tla a. Polling Station 68 awmna 37-Lawngtlai West (ST) Assembly Constituency-ah voter 26,124 awmin, vote 21,393 (82%) a tla a. Polling Station 34 awmna 38-Lawngtlai East (ST) Assembly Constituency-ah voter 23,513 awmin, vote 17,354 (74%) a tla bawk a ni.
Hei bakah hian tun thlengin Lawngtlai District-a Assembl Constituency pathumah te hian Postal Ballot vote 996 a tla tawh a. 36-Tuichawng-ah vote 147, 37-Lawngtlai West-ah vote 331 leh 38-Lawngtlai East-ah vote 518 a tla tawh a ni. Postal ballot vote hi inthlan kaih-hnawiha duty, mahni vote neihna Polling Station-a vote thlak hman lote tan vote chhiar hma thlengin la thlak theih zel a ni.